Hlina, Alojz, poslanec NR SR (2013-05-16):
Vážená pani predsedajúca, vážená pani ministerka, vážení kolegovia, k tejto téme sa pokúsim byť strašne stručný. Ešte jednu poznámku, pani ministerka, mimochodom, neodpovedali ste mi na moju ponuku gentlemanskú. No tú, či mi odpoviete na otázku, že či to bude mať vplyv, alebo nebude. Nezachytil som to a pozorne som počúval. Tak neviem. Možno ste pozabudli, tak sa pripomínam. Dobre. K tomuto elektronickému zdraviu, keby som to preložil, ja som sa to snažil aj v prvom čítaní povedať, aj možno pre ľudí dobre vedieť, o čom to je, a v zásade svet ide dopredu a tomu sa netreba brániť, ale zasa aby sme neutekali rýchlejšie, ako ostatní idú, lebo to zase potom hrozí u nás, ja to nerád hovorím, ale častokrát som nútený to konštatovať, hrozí problémom a s konfliktom. Takže k tomuto by som chcel povedať, ľudia, bude sa hovoriť o tom, že či, alebo hovorí sa o tom, že či chcete mať chorobopis na internete. Ja viem, že sú ľudia, ktorí chcú mať na internete aj fotky neviem čoho, ale v zásade o to ide, že či chcete, aby tam bol, ale hovoríme o chránení. Nuž ale ako vieme, chrániť sa dá, ale keď je záujem, ako by povedal pán Dzurinda, kde je vôľa, tam je cesta. Čiže k tým údajom, zasa je to filozofická otázka, chcete alebo nechcete mať svoj chorobopis na internete, hej? Ja som si dal tú prácu, nie celkom teda som že hlboko ponorený v tom probléme, aby sme neskĺzli do takej manipulácie, že celý svet, celá Európa to už dávno má, a neviem, čo nemá. Hej. Nemá. A intenzívne diskutujú, som mohol aj zacitovať mojou čínskou angličtinou, že vlastne aj hľadajú rozsah toho, že čo je alebo čo nie je, takže nepristúpme na tú hru, že len dobiehame. Nemá. Diskutujú. Definujú a hrdé národy budú, tak jak boli, proti, proti tomu, aby ich niekto meral, či idú na záhradu v piatok večer, s čím prišiel pán Počiatek, tak hrdé národy budú mať problém s tým, aby mali chorobopisy na internete. Čiže taký je stav. Skôr sa výhľadovo bude definovať, či ten pacientsky sumár, môžeme o ňom rozprávať. A tam vidím, vidím logiku. Vidím logiku v pacientskom sumáre a jeho dostupnosti, sú fakt nejaké situácie, kde jedná sa o záchranu života. To môžeme o tom rozprávať, ale povedzte ľuďom, a to je vlastne aj zmyslom môjho vystúpenia, možno som zle čítal, budem rád, keď ma opravíte, že keď budú ľudia, ktorí nebudú chcieť mať svoj chorobopis na internete a budú platiť zdravotné poistenie, že či náhodou, lebo z tohto predkladaného zákona mi to vychádza, že každý by ho tam mal mať. A keď teda sa niekto povie, že on nie, že či mu, odopriete mu zdravotnú starostlivosť? Toto je podľa mňa kľúčový moment, lebo nemajme za zlé niekomu, že to nechce mať na internete, a mám pocit, že tento zákon to nerieši. Keby automaticky rátal s tým, že to tam všetci majú. Čiže moja otázka aj pre moje ukľudnenie, lebo ja vám garantujem, čo sa mňa týka, tak ja nechcem mať môj chorobopis na internete. Teraz budem za zlého, lebo povedia: „Čo mal, bol na liečení?“ Viete, že to, viem, že robím zle, že to takto hovorím, nechcem, lebo nechcem. Ja mám, som vyznávačom slobody a svojich práv a ja nechcem, aby sa vŕtal v mojich záznamoch, v ktorých, mimochodom, 20 rokov nič není, lebo som, chvalabohu, mal iba chrípku a nejaké úrazy, čo sme sa pobili niekde, takže ale nechcem, aby sa mi v tom niekto vŕtal. Naozaj nechcem a už vôbec nechcem v tejto krajine, lebo v tejto krajine sú ľudia, ktorí kontrolujú zdravotníctvo a ktorí majú všelijaké iné záujmy častokrát prekrývané vzletnými myšlienkami, ale tie záujmy sú možno v tej prapodstate v niečom inom. Čiže ja vám avizujem, že ja môj chorobopis na internete nechcem mať. Budem si platiť zdravotné poistenie a moja otázka je, bude mi poskytnutá moja zdravotná starostlivosť v prípade, že by sa mi niečo stalo? Dúfam teda, že sa mi nestane, ale človek nevie nikdy vylúčiť, obzvlášť keď starneme a tu si tratíme energiu a nervy v tejto krajine. (Povedané so smiechom.) Takže to som chcel povedať a ešte len, kde tie riziká, lebo ja vám to poviem, a tým skončím. V tej manipulácii, ktorá by teoreticky mohla nastať. Ja som tu minule v tej prvej časti, keď som hovoril, že čo je možné pri nejakom potenciálnom zneužití, že niekto sa bude, a teraz počúvajte dobre, ja som povedal, že niekto sa teoreticky môže liečiť na potenciu a potom mu príde cielene leták s nejakým produktom, ktorý ju bude liečiť, a on sa bude čudovať, že kto to zistil. No a tu zareagoval hrot meča, pokorovateľ žien Martvoň na mňa (smiech v sále) a povedal mi, že mám problémy s potenciou. Rozumiete, to je presne to, čo, čo, k čomu vieme nejakým spôsobom sa dopracovať. Hej, k tej, k tej obludnej manipulácii v konečnom dôsledku. Takže ja mám s tým problém, a preto, aj preto verím, že mi na tú moju otázku odpoviete. Ďakujem pekne.